Omnibus presentes litteras inspecturis, Guillelmus archipresbiter de Argentonio salutem in Domino. Noveritis quod coram nobis constitutus Guido de Brucia, domicellus, dedit in perpetuum et concessit Deo et ecclesiae Sancti Benedicti Salensis quicquid habebat in Giraudo Bone de Parnac, et fide prestita in manu nostra concessit quod contra praedictam donationem de cetero per se vel per alium non venire. Et ne hoc in posterum possit in irritum revocari, ad petitionem ejusdem Guidonis eidem Giraudo presentes litteras tribuimus sigilli nostri munimine confirmatam. Datum in chrastinam sancti Michaelis, anno Domini millesimo ducentesimo trigesimo octavo.